fi fi fi sv fi fi fi fi sv fi fi fi fi de fi fi fi fi fi fi fi fi fi fi fi en en en fi fi fi fi en fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Globaali mikrobilääkeresistenssi uhkaa myös Suomea - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Mikrobilääkeresistenssi eli bakteerien muuttuminen vastustuskykyiseksi antibiooteille on maailmalla saavuttanut sellaiset mittasuhteet, että välittömät toimet sen torjumiseksi ovat välttämättömiä, mikäli haluamme säilyttää antibioottien tehon myös tulevaisuudessa. Maailman terveysjärjestö WHO on kiinnittänyt asiaan huomiota ja julkaissut maailmalaajuisen antibioottiresistenssin torjuntaohjelman. Hätä maailmalla on todellinen ja toimenpiteet tulevat tarpeeseen, mutta ovatko ne jo myöhässä? Entä mitä me Suomessa voimme tai mitä meidän pitäisi tehdä?
Antibioottiresistenssitilanne Suomessa on varsin hyvä verrattuna moneen muuhun maahan esimerkiksi Euroopassa, monista kehittyvistä maista puhumattakaan. Tämä ei ole sattumaa, sillä meillä on pitkä perinne antibioottiresistenssin seurannassa ja torjunnassa, antibioottien käyttö on kohtuullista ja varsinkin eläintuotannossa hyvin vähäistä ja hyvin ohjattua. WHO:n suorittaman kansainvälisen arvioinnin perusteella Suomessa antibioottiresistenssin torjumiseksi tehty työ on kattavaa ja varsin laadukasta.
Resistenttejä bakteereja syntyy kaikkialla missä antibiootteja käytetään.
Resistenttien bakteerien kulkeutuminen maasta ja maanosasta toiseen ihmisten, eläinten ja elintarvikkeiden mukana on kuitenkin tosiasia. Jo tällä hetkellä osa infektioita aiheuttavista bakteereista on vastustuskykyisiä kaikille nyt käytössä oleville antibiooteille. Näitä bakteereita on tavattu esimerkiksi italialaisissa sairaaloissa. Tietyissä maissa, kuten esimerkiksi Intiassa, väestö on altistunut resistenteille bakteereille niin laajasti, että valtaosa kantaa niitä mukanaan.
Sairaalahoito ulkomailla voi johtaa antibiooteille erittäin vastustuskykyisille bakteereille altistumiseen, mutta myös terve turisti voi tuoda matkalta mukanaan bakteerin, johon eivät antibiootit enää tehoa. Eläintuotannossa käytetään maailmalla paljon antibiootteja, minkä seurauksena resistentit bakteerit päätyvät elintarvikkeisiin. Myös kasvituotannossa ja kalankasvatuksessa käytetään antibiootteja. Kehittyvissä maissa lääketeollisuus päästää antibiootteja jätevesien mukana ympäristöön. Resistenttejä bakteereja syntyy kaikkialla missä antibiootteja käytetään.
Resistenssin torjunta Suomessa on vielä mahdollista
Suomi julkaisi viime toukokuussa uuden mikrobilääkeresistenssin torjunnan kansallisen toimintaohjelman. Toimintaohjelmassa on kaksi pääperiaatetta. Ensinnäkin resistenssin torjunta lähtee siitä tosiasiasta, että emme voi sulkea rajoja. Tulemme väistämättä kohtaamaan edellä kuvattuja ongelmia. Meidän on kohdennettava toimet ennaltaehkäisyyn valistuksen ja koulutuksen avulla ja syntyneiden ongelmien rajoittamiseen pysäyttämällä paikalliset epidemiat. Nykyinen resistenssitilanteemme ja kokemuksemme osoittaa, että tähän pystytään, jos vain asiaan kiinnitetään huomiota ja riittävästi resursseja.
Toimintaohjelman toinen pääperiaate on, että antibioottiresistenssin torjuntaa tehdään yhteistyössä eri toimijoiden kanssa kaikilla tasoilla koko yhteiskunnassa. Torjunta lähtee paikalliselta tasolta, mutta sitä tehdään myös kansallisella ja kansainvälisellä tasolla ja se koskee niin ihmisiä kuin eläimiä ja ympäristöä.
Alussa esitettyyn kysymykseen olemmeko jo myöhässä antibioottiresistenssin torjunnassa, ei ole yhtä vastausta. Vastaus riippuu pitkälti siitä missä maassa kysymys esitetään. Jos se esitetään Suomessa vastaisin, että emme ole. Meillä on hyvä mahdollisuus onnistua resistenssin torjunnassa, jos asiaan kiinnitetään huomiota myös jatkossa.
WHO, Global Action Plan on Antimicrobial Resistance
WHO (2015) Global Antimicrobial Resistance Surveillance System. Manual for Early Implementation.
WHO (2017) Critically Important Antimicrobials for Human Medicine, 5th revision.
Antibioottien käyttö Euroopassa: ECDC, Antimicrobial consumption database (ESAC-Net)
Euroopan resistenssikartta: ECDC, Surveillance Atlas of Infectious Diseases
Antibioottiresistenssi – säilyykö lääkkeiden teho? Lääketieteellinen aikakauskirja Duodecim 1997;113(24):2526.
EMA (2016) Sales of veterinary antimicrobial agents in 29 European countries in 2014 (pdf). EMA/61769/2016.
Evira (2016) Mikrobilääkkeiden käyttösuositukset eläinten tärkeimpiin tulehdus- ja tartuntatauteihin (pdf). Helsinki: Evira.
WHO (2017) Joint External Evaluation of IHR Core Capacities of the Republic of Finland (pdf), WHO:n arvio Suomen mikrobilääkeresistenssin torjunnasta osana Joint External Evaluation (JEE) -arviointia
STM (2017) Mikrobilääkeresistenssin torjunnan kansallinen toimintaohjelma 2017–2021. STM:n julkaisuja 2017:4.
Jari Jalava johtava asiantuntija Infektiotautien torjunta ja rokotukset, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.